Uns rius destrossats

D’un article titulat “Sobirania alimentària, una manera de cuidar la casa comuna”, publicat en la revista de l’ONG Mans Unides.

L’autor, Carlos Vicente Alconcé, ens explica com, a l’Ecuador, en la part d’aquest país afectada per la gran regió de l’Amazònia (aquesta gran regió engloba diversos països, el principal és Brasil), és molt important l’efecte dels rius i rierols que corren selva enllà, cap al mar, i que reguen les terres contigües, tot fent-les una font ubèrrima de cultius agrícoles, aliment de les tribus locals i d’animals també comestibles.

Podem ben creure que és probabilíssim que aquella població no deu estar gens preocupada per les guerres, el petroli, el comerç mundial o el president d’EUA... Però viuen feliços treballant i gaudint de la vida que els dona la Natura.

Doncs resulta que aquesta vida feliç s’està acabant. Per què? Resulta que unes companyies, que no tenen res a veure amb la selva, han “descobert” que l’aigua que discorre rius avall, a més a més d’humitat i nutrients, també arrossega trossets petits d’or!!!

S’han introduït, pactant amb les tribus o no, amb la corresponent maquinària, per recollir tot l’or que les aigües havien dipositat a les conques dels rierols. I què passa amb les terres que flanquegen el rierol? A causa dels efectes de la maquinària utilitzada, aquestes franges de terra han quedat destrossades, ja inútils per al conrreu habitual. I l’aigua dels rius... contaminada!!

Ara ve quan organitzacions locals han d’emprendre accions legals i jurídiques contra la companyia minera perquè els deixi viure en pau.

PagèsFerret

Escriptors